ካብ ምዕራብ ኣዲስ ኣበባ) ብ20 ብረት ዝዓጠቑ ፖሊስ ተኣሲሩ ተወስደ። ጫልቱ ኢማና ከም ዝበለቶ፡ ሓዋ ሰቡ ከይፈለጡ'ዮም ተቐቢሩ። ንኣርባዕተ መዓልታት ድሕሪ ምድላይ ፖሊስ ሬሳኡ ኣብ ሓደ ሩባ ከም ዝረኸብዎ ሓበርዋ። ተወሳኺ ሓበሬታ ንምርካብ ናብ እንዳ ፖሊስ ምስ ከደት "ሬሳ ረኺብና ቀቢርናዮ" በልዋ። "ፖሊስ ሓዋ ከመይ ከም ዝመስልን እቲ ተኸዲኑዎ ዝነበረ ክዳን ክትገልጸሎም ተወከስዋ፣ ምስ ነገረቶም 'እወ ንሱ'ዩ'" ኢሎም ኣረጋገጹላ። ብተወሳኺ፡ ሓዋ ብጥይት ተሃሪሙ ከም ዝሞተ ኸኣ ሓበርዋ። "ኣብ ገዛና ክንምለስ ምስ ነገሩና ንገዛና ክንምለስ ተገደድና - ካልእ ኣማራጺ ኣይነበረናን፣ ብዘይ ሬሳ ኸኣ ስርዓት ሓዘንና ኣካየድና" ትብል ጫልቱ። "ምእሳሩ ድኣ ኢና ርኢና'ምበር መእሰሪኡ ምኽንያት ኣይተነግረናን፣ ገበኑ ከይተነገርና ሞይቱ። ንምንታይ ክሲ መስሪቶም ናብ ቤት ፍርዲ ዘይወሰድዎ?" ትብል ጫልቱ። ሓዋ ኣባል ናይ ግንባር ሓርነት ኦሮሞ'ዩ ነይሩ። ንክኣትዉ ብመንግስቲ ዕድመ ምስ ተገብረሎም ንሱ ከም ኣባል ተቐበልቲ ኣጋይሽ - ካብ ስደት ንዝተመልሱ ኣባላት - ኰይኑ ኣገልጊሉ። እቲ ልክዕ ቍጽሪ ኣደዳ ግርጭት ዝኾኑ ሰባት ኣይፍለጥን። ኮሚሽን ሰብኣዊ መሰላት ኢትዮጵያ ከም ዝበሎ ግን ኣብ ወርሒ ሕዳር ጥራይ ኣብ ኦሮምያ ብኣባላት ጸጥታ መንግስቲ ዝተቐትሉ ሰባት ቍጽሮም 12 በጺሑ'ሎ። ኣማኻሪ ኮሚሽን ኢማድ ዓብዱልፈታሕ፡ ንቢቢሲ.
